ΓΡΑΠΤΗ ΕΡΩΤΗΣΗ E-1091/01

υποβολή: Paul Rbig (PPE-DE) προς την Επιτροπή

(6 Απριλίου 2001)

Θέμα: Ατυχήματα λόγω ελαττωματικών ελαστικών / χαμηλής πίεσης των ελαστικών

Εξ αιτίας μιας μεγάλης σειράς ατυχημάτων με μεγάλες συνέπειες, που προκλήθηκαν στις ΗΠΑ λόγω χαμηλής πίεσης αέρος των ελαστικών και που είχαν ως αποτέλεσμα πλήρη καταστροφή των ελαστικών, το Κογκρέσσο των ΗΠΑ αποφάσισε, ήδη μέχρι το φθινόπωρο του 2001, να λάβει νομοθετικά μέτρα. Σύμφωνα με μια έρευνα της ΕRTRO (Ευρωπαϊκή Τεχνική Οργάνωση Ελαστικών και Σώτρων) 70 % των ελαστικών, που φορούν τα ευρωπαϊκά αυτοκίνητα, βρίσκονται λόγω χαμηλής πίεσης αέρος σε κακή κατάσταση.

1. Ποια μέτρα προτίθεται να λάβει η Επιτροπή, ώστε μέσω τεχνικής τυποποίησης να μεριμνήσει να αποφευχθούν χιλιάδες νεκροί σε ετήσια βάση, τους οποίους θρηνούμε λόγω τεχνικών ελλείψεων στους δρόμους της Ευρώπης (ατυχήματα λόγω ελαττωματικών ελαστικών / χαμηλής πίεσης των ελαστικών);

2. Προτίθεται η Επιτροπή να προχωρήσει σε διαπραγματεύσεις με την κυβέρνηση των ΗΠΑ στο πλαίσιο της UΝ/ΕCΕ στη Γενεύη με στόχο την εξεύρεση συνολικής λύσης στο εν λόγω πρόβλημα;

Απάντηση του κ. Liikanen εξ ονόματος της Επιτροπής

(18 Ιουνίου 2001)

Η Επιτροπή γνωρίζει πολύ καλά ότι τα ανεπαρκώς φουσκωμένα ελαστικά αποτελούν μια από τις σημαντικότερες αιτίες σοβαρών ατυχημάτων. Συμφωνεί με το αξιότιμο μέλος για την αναγκαιότητα δράσης σε κοινοτικό επίπεδο προκειμένου να μειωθούν οι άμεσοι και έμμεσοι κίνδυνοι εξ'αιτίας του ελαττωματικού φουσκώματος των ελαστικών.

Χάρις στις συνεχείς επαφές με τους κατασκευαστές οι οποίοι έχουν μονάδες παραγωγής και αγορές σε παγκόσμιο επίπεδο, όπως με τις αμερικανικές ή ιαπωνεζικές αρχές, η Επιτροπή είναι πεπεισμένη ότι θα μπορούσαν να βρεθούν λύσεις μέσω μιας συνολικής προσέγγισης. Εξάλλου, έχει θέσει αυτά τα ζητήματα τόσο σε επίπεδο ομάδων εμπειρογνωμόνων, δηλαδή της Ομάδας Εισηγητών σχετικά με το σύστημα κυλίσεως και πέδησης και του Διεθνούς Οργανισμού Τυποποίησης (ISO), όσο και σε πιο επίσημο επίπεδο στο πλαίσιο του παγκόσμιου Φόρουμ για την Εναρμόνιση της Κατασκευής των Οχημάτωνπό την αιγίδα των Ηνωμένων Εθνών. Τα αποτελέσματα των εργασιών των εμπειρογνωμόνων αναμένονται το φθινόπωρο του 2001.

Προκύπτει λοιπόν ότι μια συναίνεση διαφαίνεται να πραγματοποιείται μεταξύ των βιομηχάνων και των κυβερνήσεων προκειμένου να αναπτύξουν από κοινού τις καταλληλότερες λύσεις. Οι τελευταίες μπορούν να έχουν διαφορετικό χαρακτήρα και να συγκλίνουν στο στόχο μείωσης του αριθμού των ατυχημάτων: μία επιλογή θα ήταν η εναρμόνιση των ισχυουσών νομοθεσιών στις διαφορετικές περιοχές του κόσμου με τις τεχνικές απαιτήσεις στην κατασκευή των ελαστικών, παραδείγματος χάριν με τις δοκιμές αντοχής. Μια άλλη επιλογή θα είχε ως στόχο να προβλέψει την απαίτηση εξοπλισμού του συνόλου ζάντας/ελαστικού με αισθητήρες πίεσης που προειδοποιούν αμέσως για ένα ανεπαρκές φούσκωμα ή για μια πολύ σημαντική αστάθεια στους τροχούς του ίδιου άξονα.

Είναι αλήθεια ότι λείπουν ακόμη και σήμερα αξιόπιστες στατιστικές πάνω στην σοβαρότητα των ατυχημάτων που αποδίδονται στα ελαστικά, είναι ωστόσο πολύ πιθανό ένας πολύ σημαντικός αριθμών θανάτων και σοβαρών τραυματισμών να οφείλεται σε ένα ελάττωμα σχετικό με τα ελαστικά. Γι αυτό το λόγο η Επιτροπή βρίσκεται σε θέση να δεσμευτεί για τη συνέχιση των εργασιών της σε κοινοτικό και διεθνές επίπεδο σχετικά με αυτά τα θέματα. Εάν η δράση έρευνας για διεθνή εναρμόνηση δεν καταλήξει σε αποτελέσματα βραχυπρόθεσμα η Επιτροπή θα μπορούσε να προτείνει ανεξάρτητα μια πρωτοβουλία κανονιστικής ρύθμισης σε κοινοτικό επίπεδο. Σε κάθε περίπτωση η Επιτροπή θα πάρει θέση στο πρόβλημα στο πλαίσιο του τρίτου προγράμματος δράσης σχετικά με την οδική ασφάλεια, το οποίο και θα εγκρίνει κατά το έτος 2001.